ཟད་འཇོམས་མཛད་ལྷ། །དངོས་
རྣམས་མ་ལུས་ཇི་བཞིན་མཁྱེན་གྱུར་པ། །རྒྱལ་བ་མ་ལུས་འཁོར་བཅས་གཤེགས་སུ་
གསོལ། ཨོཾ་སརྦ་ཏ་ཐཱ་ག་ཏ་བཛྲ་ས་མཱ་ཛཿ ཛཿཧཱུྃ་བྃ་ཧོཿ ཞེས་ལན་གསུམ་བརྗོད་
པས་མདུན་དུ་བྱོན་པར་བསམས་ལ། མེ་ཏོག་ལ་སོགས་པས་མཆོད་ནས། དམ་
ཚིག་པ་ལ་འཇུག་པར་གསོལ་བ་གདབ་པའི་ཕྱིར། ཇི་ལྟར་སངས་རྒྱས་ཐམས་ཅད་
543

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ནི། །དགའ་ལྡན་དུ་ནི་གནས་པ་ན། །ལྷ་མོ་སྒྱུ་འཕྲུལ་ལྷུམས་ཞུགས་ལྟར། །དེ་བཞིན་
གཟུགས་བརྙན་ལྷན་ཅིག་ཏུ། །འདི་རུ་མགོན་པོ་རྟག་བཞུགས་ནས། །བྱང་ཆུབ་
ཐུགས་ནི་བསྐྱེད་པ་དང༌།
།སེམས་ཅན་ཀུན་གྱི་དོན་སླད་དུ། །བདག་གིས་འབྱོར་
པ་ཉིད་ཀྱིས་ནི། །ཅི་འབྱོར་པ་ཡི་མཆོད་པ་རྣམས། །མེ་ཏོག་ལ་སོགས་འདི་
བཞེས་ཤིག །བདག་དང་སློབ་མར་བཅས་པ་ལ། །རྗེས་སུ་བརྩེ་བས་དགོངས་སུ་
གསོལ། །ཀུན་གྱིས་འདི་ལ་བྱིན་བརླབ་ཅིང་། །འདི་ཉིད་དུ་ནི་བཞུགས་པར་
རིགས། །ཞེས་ལན་གསུམ་བརྗོད་ནས་སོ་སོའི་ཕྱག་རྒྱ་བཅས་ལ། ཨོཾ་བཛྲ་ཨཾ་ཀུ་ཤ་
ཛཿབཛྲ་པཱ་ཤ་ཧཱུྃ། བཛྲ་སྥོ་ཊ་བཾ། བཛྲ་ཨ་བེ་ཤ་ཨཿ ཞེས་བརྗོད་པས་ཡེ་ཤེས་པ་
དང་རྟེན་དེ་དབྱེར་མེད་པར་གྱུར་པར་བསམ་མོ། །སྲུང་འཁོར་ལ་སོགས་པ་རྣམས་
ལ་ནི་འོག་མིན་རྣམ་པར་སྣང་མཛད་ཀྱི་ཐུགས་ཀ་ནས་ཡེ་ཤེས་ལས་གྲུབ་པའི་འཁོར་
ལོ་ལ་སོགས་པའི་རྣམ་པ་སྤྱན་དྲངས་ནས་བསྟིམ་མོ། །སྐྱེད་མོས་ཚལ་ལ་སོགས་པ་
ལ་འཁོར་བ་དང་མྱ་ངན་ལས་འདས་པའི་དཔལ་དང་བཀྲ་ཤིས་པའི་དངོས་པོ་དེ་དག་
ཇི་ལྟར་བསྐྱེད་པའི་རྣམ་པས་བཀུག་ཅིང་བསྟིམ་མོ། །དེ་ནས་མི་འབྲལ་བར་བྱ་བའི་
ཕྱིར། སྔ་མ་ལྟར་ཡི་གེ་གསུམ་གྱིས་གནས་གསུམ་དུ་རྒྱས་གདབ་བོ། །ཡང་རང་དང་
རྟེན་གྱི་ཐུགས་ཀ་ནས་འོད་འཕྲོས་པས་དབང་བསྐུར་གྱི་ལྷ་རིགས་ལྔ་འཁོར་དང་བཅས་
པ་སྤྱན་དྲངས། དེ་ལ་མེ་ཏོག་ལ་སོགས་པས་མཆོད་ནས། དེ་བཞིན་གཤེགས་པ་
ཐམས་ཅད་ཀྱིས་འདི་ལ་དབང་བསྐུར་དུ་གསོལ། ཞེས་གསོལ་བ་བཏབ་པས། ཡེ་
ཤེས་ཀྱི་ཆུས་དབང་བསྐུར་བར་བསམ་ཞིང་། དངོས་སུ་ཡང་རྣམ་རྒྱལ་གྱི་བུམ་པའི་
ཆུས་གཏོར་ཞིང༌། ཇི་ལྟར་བལྟམས་པ་ལ་སོགས་པའི་ཚིགས་བཅད་ཀྱི་མཐར། ཨོཾ་
སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུྃ། ཞེས་བརྗོད་པས་བུམ་པའི་ཆུས་
རྟེན་ཐམས་ཅད་ཀྱི་ལུས་ཀུན་ཡོངས་སུ་གང་། དྲི་མ་ཐམས་ཅད་དག །ཆུ་ལྷག་མ་
544-

རབ་ཏུ་གནས་པའི་ཕྱག་ལེན་མདོར་བསྡུས།
ཡང་ན་
ཡར་ལུད་པ་ལས་རང་རང་གི་རིགས་ཀྱི་བདག་པོས་དབུར་བརྒྱན་པའམ།
སོ་སོའི་ཕྱག་རྒྱ་དང་ལྡན་པས། ཨོཾ་བཛྲ་ཨ་བྷི་ཥིཉྩ་ཧཱུྃ། བུདྡྷ་ཨ་བྷི་ཥིཉྩ་ཨོཾ། རཏྣ་
ཨ་བྷི་ཥིཉྩ་ཏྟཾ། པདྨ་ཨ་བྷི་ཥིཉྩ་ཧྲཱིཿ ཀརྨ་ཨ་བྷི་ཥིཉྩ་ཨཿ ཞེས་བརྗོད་པས་ཐམས་
ཅད་ལ་རིགས་ལྔས་དབུར་བརྒྱན་པར་བསམ་མོ། །སྲུང་འཁོར་ལ་སོགས་པ་ལ་ནི་
དབང་གི་ཆུ་དང་འདྲེས་པས་ནུས་པ་ཕུན་སུམ་ཚོགས་པར་བསམ་མོ། །རིགས་བདག་
གི་རྒྱས་གདབ་པ་ནི་མི་དགོས་སོ། །དེ་ནས་མཆོད་པ་དང་བསྟོད་པ་གང་གྲུབ་པ་
བྱ། སྟ་གོན་ལོགས་སུ་(༢༨༥)མི་བྱེད་ན་སྐབས་འདིར་སྤྱན་དབྱེ་མན་ཆད་བྱ། སྟ་
སྟེ།
གོན་སྔོན་དུ་འགྲོ་བའི་ལུགས་སུ་བྱེད་ན། སྐབས་འདིར་མཁྱེན་པར་གསོལ་བར་བྱ་
འདི་ཞེས་བྱ་བའི་བཅོམ་ལྡན་འདས། །རིག་སྔགས་རྒྱལ་ལ་ཕྱག་འཚལ་
ལོ། །ཐུགས་རྗེའི་བདག་ཉིད་སྤྱན་དབྱེ་བ། །ཀུན་གྱི་བྱིན་གྱིས་བརླབ་པའི་
ཕྱིར། །བདག་ནི་རྡོ་རྗེ་ཆེ་གེ་མོས། །སློབ་མ་རྣམས་ལ་བརྩེ་བ་དང༌་། །ཁྱེད་རྣམས་
ལ་ཡང་མཆོད་པའི་ཕྱིར། །ཡོ་བྱད་ཅི་འབྱོར་པ་དག་གིས། །རབ་གནས་ནང་པར་
བགྱིད་པར་འཚལ། །ཚོགས་པ་ཐམས་ཅད་རབ་གནས་པ། །ཀུན་གྱི་བྱིན་གྱིས་བརླབ་
ཏུ་གསོལ། །ཞེས་ལན་གསུམ་བརྗོད་ནས་ཡེ་ཤེས་པ་གཤེགས་སུ་གསོལ་ལ། སྐུ་
གཟུགས་བསྲུང་ཞིང་ཞལ་དགབ་བོ། །སྟ་གོན་ནོ། །ནང་པར་ཐོ་རངས་མཆོད་གཏོར་
ལ་སོགས་པ་གསར་དུ་བཤམས་ནས། རྟེན་ཡན་ལག་བཞི་རྫོགས་སུ་བསྐྱེད་པའི་བར་
སྟ་གོན་ལྟར་བྱས་ནས། སྤྱན་དབྱེ་བར་བྱ་བའི་ཕྱིར། གསེར་གྱི་ཐུར་མའམ་རྡོ་རྗེས་
སྤྱན་དབྱེ་བའི་ཚུལ་དུ་བྱ་ཞིང་༌། ཀུན་མཁྱེན་ཡེ་ཤེས་སྤྱན་ལྡན་སྐྱོན་བྲལ་ཡང་། །དད་
པས་འཕགས་པའི་སྤྱན་ནི་དབྱེ་བགྱི་བས། །ནམ་མཁའི་མཐས་ཀླས་གྱུར་པའི་སེམས་
ཅན་གྱིས། །ཀུན་མཁྱེན་ཡེ་ཤེས་སྤྱན་ནི་ཐོབ་པར་ཤོག །ཨོཾ་ཙཀྵུ་ཙཀྵུ་ས་མནྟ་ཙཀྵུ་
བི་ཤོ་དྷ་ནི་སྭཱ་ཧཱ། ཞེས་བརྗོད་པས་ཡེ་ཤེས་ཀྱི་སྤྱན་རྣམ་པར་དག་པ་དང་ལྡན་ཞིང་
545

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
སེམས་ཅན་གྱི་དོན་ལ་འཇུག་པའི་མཐུ་ཕུན་སུམ་ཚོགས་པ་དང་ལྡན་པར་བསམ། དེ་
ནས་མཆོད་པ་དང་བསྟོད་པ་ཇི་ལྟར་གྲུབ་པ་བྱས་ནས། སྔགས་ཀྱི་མངའ་དབུལ་བའི་
ཕྱིར་རང་གི་སྙིང་ག་ནས་སྔགས་ཀྱི་ཕྲེང་བ་འཕྲོས་པས་རྟེན་གྱི་ཐུགས་ཀར་ཐིམ་
ཞིང་༌། དེ་ལས་ཀྱང་འོད་འཕྲོས་པས་དེ་བཞིན་གཤེགས་པ་ཐམས་ཅད་ཀྱི་བྱིན་
བརླབས་སྔགས་ཀྱི་རྣམ་པར་རྟེན་དེ་ལ་ཞུགས་པས། དེ་བཞིན་གཤེགས་པ་ཐམས་
ཅད་ཀྱི་ནུས་པ་དང་མཉམ་པར་གྱུར་པར་བསམ་ཞིང༌། མེ་ཏོག་ལག་ཏུ་བཟུང་ནས་
རྟེན་གང་ཡིན་པའི་སྔགས་ཅི་གྲུབ་པ་བཟླས་པའི་མཐར། ཨོཾ་ཡེ་དྷརྨཱ་ཧེ་ཏུ་པྲ་བྷ་
ཝཱ། ཧེ་ཏུནྟེ་ཥཱནྟ་ཐཱ་ག་ཏོ་ཧྱ་བ་དཏ། ཏེ་ཥཱཉྩ་ཡོ་ནི་རོ་དྷ། ཨེ་བཾ་བཱ་དཱི་མ་ཧཱ་ཤྲ་མ་
ཎཱ་ཡ་སྭཱ་ཧཱ། ཞེས་གང་གྲུབ་པ་བརྗོད་ནས། ཨོཾ་སུ་པྲ་ཏིཥྛ་བཛེ་སྭཱ་ཧཱ། ཨོཾ་ཧཱུྃ་ཧྲཱིཿབྷུ་
ཁཾ་བཛཱི་བྷ་བ་དྲྀ་བྷོ་ཏིཥྛ་བྷུ་ཁཾ་སྭཱ་ཧཱ། ཞེས་བརྗོད་ལ་རྟེན་དེ་ལ་མེ་ཏོག་གཏོར་བས་
ཕྱོགས་བཅུའི་སངས་རྒྱས་ཐམས་ཅད་ཀྱིས་ཀྱང་མེ་ཏོག་གཏོར་ནས་རྟེན་དེ་ཁམས་
གསུམ་གྱི་ཆོས་ཀྱི་རྒྱལ་པོར་མངའ་ཕུལ་བར་བསམ་མོ། །དེ་ནས་མཆོད་པའི་མངའ་
དབུལ་བར་བྱ་བའི་ཕྱིར། རྒྱ་ཆེར་བཤམས་པའི་མཆོད་པ་རྣམས་ལྷ་རྫས་ལས་གྲུབ་
པ་ས་དང་ནམ་མཁའ་དང་བར་སྣང་ཁྱབ་པར་བྱིན་གྱིས་བརླབས་ལ། སོ་སོའི་སྔགས་
དང་ཕྱག་རྒྱས་ཕུལ་ནས། འདོད་ཡོན་རྣམ་པ་ལྔའི་རྫས་གང་གྲུབ་པ་དངོས་སུ་བཟུང་
ཞིང་། རྒྱལ་བ་ཟག་མེད་འབྱོར་ལ་དབང་བསྒྱུར་ཡང་། །འགྲོ་བའི་དོན་སླད་འདོད་
ཡོན་རྣམ་ལྔ་ཡིས། །མཆོད་པས་མཁའ་མཉམ་སེམས་ཅན་ཐམས་ཅད་ཀྱིས། །བསོད་
ནམས་མི་ཟད་གཏེར་ལ་སྤྱོད་པར་ཤོག །ཨོཾ་པཉྩ་ཀཱ་མ་གུ་ཎ་པཱུ་ཛ་མེ་གྷ་ས་མུ་དྲ་སྥ་
ར་ཎ་ས་མ་ཡེ་ཨཱཿཧཱུྃ་སྭཱ་ཧཱ། ཞེས་བརྗོད་དོ། །དེ་ནས་རིན་པོ་ཆེ་སྣ་བདུན་འབུལ་
ཞིང་། མི་དབང་རིན་ཆེན་སྣ་བདུན་འདི་དག་ནི། །རྒྱལ་བ་སྲས་དང་བཅས་པ་མ་
ལུས་ལ། །བཤམས་ཤིང་ཡིད་ཀྱིས་སྤྲུལ་ཏེ་ཕུལ་བ་ཡིས། །འགྲོ་བས་མི་ཟད་གཏེར་
546

རབ་ཏུ་གནས་པའི་ཕྱག་ལེན་མདོར་བསྡུས།
ལ་སྤྱོད་པར་ཤོག །ཨོཾ་སཔྟ་མ་ཧཱ་རཏྣ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཨཱཿཧཱུྃ་སྭཱ་
ཧཱ། ཞེས་བརྗོད་དོ། །དེ་ནས་མཎྜལ་ཚོམ་བུ་བདུན་པའམ། སོ་བདུན་མ་ལ་སོགས་
པ་དབུལ་ཞིང་། ས་གཞི་སྤོས་ཀྱིས་བྱུགས་(༢༨༦)ཤིང་མེ་ཏོག་བཀྲམ། །རི་རབ་གླིང་
བཞིས་ལེགས་པར་བརྒྱན་པ་འདི། །སངས་རྒྱས་ཞིང་དུ་དམིགས་ཏེ་ཕུལ་བ་
ཡིས། །འགྲོ་ཀུན་རྣམ་དག་ཞིང་དུ་སྤྱོད་པར་ཤོག །ཨོཾ་བུདྡྷ་ཀྵེ་ཏྲ་བི་ཤུདྡྷེ་པཱུ་ཛ་མེ
གྷ་ས་མུ་དྲ་སྥ་ར་ཎ་ས་མ་ཡེ་ཨཱཿཧཱུྃ་སྭཱ་ཧཱ། ཞེས་བརྗོད་དོ།
།དེ་ནས་བསྟོད་པའི་
མངའ་དབུལ་བའི་ཕྱིར། དབྱངས་དང་བཅས་པའམ་མེད་ཀྱང་རུང་སྟེ། འགྲོ་བ་
རྒྱུད་ལྔའི་འཁོར་བའི་དཀྱིལ་འཁོར་དུ། །སྡུག་བསྔལ་འཁྲུལ་འཁོར་གྱིས་གཟིར་འགྲོར་
གཟིགས་ནས། །ཐུགས་རྗེས་སྡུག་བསྔལ་འཁྲུལ་འཁོར་འཇོམས་མཛད་པ། །ཐུགས་
རྗེའི་བདག་ཉིད་ཁྱོད་ལ་ཕྱག་འཚལ་ལོ། །སེམས་ཅན་སྨིན་ཅིང་གྲོལ་བར་མཛད་པའི་
ཕྱིར། །སེམས་ཅན་ཁམས་ན་བཞུགས་ཤིང་སྤྱོད་གྱུར་ཀྱང་། །ཆགས་པས་མ་གོས་
པདྨ་ལྟར་དག་པ། །འདོད་ཆགས་དག་པའི་བདག་ཉིད་ཁྱོད་ལ་འདུད། །སེམས་
ཅན་བཀྲེན་པ་ཆོས་ཀྱིས་ཕོངས་གྱུར་པ། །མ་རིག་ཐིབས་པོའི་ནང་དུ་སོང་བ་
རྣམས། །འཕགས་པའི་ནོར་བདུན་དག་གིས་ཚིམ་མཛད་པ། །ཡེ་ཤེས་སྒྲོན་མ་ཁྱོད་
ལ་ཕྱག་འཚལ་ལོ། །སེམས་ཅན་འཁོར་བའི་རྒྱ་མཚོར་ནུབ་པ་ལ། །ཐུགས་རྗེས་ཐབས་
དང་ཤེས་རབ་གྲུར་བཞག་ནས། །ཞི་བ་རིན་ཆེན་མཆོག་གླིང་སྐྱེལ་མཛད་པ། །ཀུན་
གྱི་དེད་དཔོན་ཁྱོད་ལ་ཀུན་ནས་འདུད། །སེམས་ཅན་ལས་ཀྱི་ཆུ་བོར་གྲུ་ནུབ་
རྣམས། །དམ་ཆོས་བདུད་རྩིའི་ཟམ་པས་སྒྲོལ་མཛད་ཅིང་། །འཕགས་ལམ་ཡན་
ལག་བརྒྱད་ལ་སྦྱོར་མཛད་པ། །གསུང་གི་མངའ་བདག་ཁྱོད་ལ་ཕྱག་འཚལ་
ལོ། །ཞེས་བྱ་བ་ལ་སོགས་པས་བསྟོད་དོ། །དེ་ནས་བརྟན་པར་བཞུགས་སུ་གསོལ་
བའི་ཕྱིར། ཚོགས་པ་ཐམས་ཅད་ཀྱི་མེ་ཏོག་གི་ཕྲེང་བ་བཟུང་ནས། ལྷ་དེ་ཉིད་ཀྱི་
547

ས་སྐྱ་བཀའ་འབུམ། ༼འི༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
བཟླས་པ་སྔོན་དུ་འགྲོ་བས། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་
སེམས་དཔའ་ཐམས་ཅད་བདག་ལ་དགོངས་སུ་གསོལ། རྡོ་རྗེ་སློབ་དཔོན་བདག་
གིས་དཀོན་མཆོག་གི་རྟེན་འདི་ལ་རབ་ཏུ་གནས་པ་བགྱིས་པའི་མཐུས། ཕྱོགས་བཅུའི་
འཇིག་རྟེན་གྱི་ཁམས་ཐམས་ཅད་ན་རྣམ་པར་བཞུགས་པའི། སངས་རྒྱས་བཅོམ་ལྡན་
འདས་ཐམས་ཅད་འཁོར་བ་ཇི་སྲིད་དུ་མྱ་ངན་ལས་མི་འདའ་བར་བཞུགས་
ནས། སེམས་ཅན་གྱི་དོན་རྒྱ་ཆེན་པོ་མཛད་པ་དང་། བྱེ་བྲག་ཏུ་ཡང་སྐུ་གཟུགས་
འདི་ཇི་སྲིད་འབྱུང་བ་བཞིའི་གནོད་པས་མ་ཞིག་གི་བར་དུ། ཡེ་ཤེས་པ་ཐམས་ཅད་
འདི་ལ་བརྟན་པར་བཞུགས་ནས། ལྷ་དང་བཅས་པའི་འཇིག་རྟེན་པ་ཐམས་ཅད་
ཀྱི་སྐྱབས་གནས་དམ་པར་མཛད་ཅིང་། ཡོན་གྱི་བདག་པོས་གཙོར་བྱས་པ་ཐམས་
ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། ཞེས་པ་
དང་། སྲུང་འཁོར་ལ་སོགས་པ་ལ་ནི། བྱེ་བྲག་ཏུ་འཆང་བ་པོ་ལ་བར་དུ་གཅོད་པ་
ཐམས་ཅད་ལས་བསྲུང་དུ་གསོལ། ཞེས་ལན་གསུམ་བརྗོད་ཅིང་ཐམས་ཅད་ཀྱིས་མེ་
ཏོག་གི་ཆར་ཕབ་ལ། སློབ་དཔོན་གྱིས་རྟེན་གྱི་སྤྱི་བོར་རྡོ་རྗེ་གཏུགས་ནས། ཨོཾ་ཏིཥྛ་
བཛྲ། ཞེས་བརྗོད་པས་བརྟན་པར་བཞུགས་པར་བསམ་ཞིང༌་།
མཆོད་རྟེན་དང་
ལྷ་ཁང་ལ་སོགས་པ་རྣམས་ནི་རྣམ་པར་སྣང་མཛད་ལ་སོགས་པ་ཉིད་དུ་ཡོངས་སུ་
གྱུར་པ་ལས་བྱུང་བའི་མཆོད་རྟེན་ལ་སོགས་པ་ཉིད་དུ་གྱུར་པར་བལྟའོ། །སླར་ཡང་
ཇི་ལྟར་གྲུབ་པའི་མཆོད་པ་དང་བསྟོད་པ་བྱའོ། །དེ་ནས་གཏོར་མ་ནི་དང་པོ་རབ་
ཏུ་གནས་པ་བྱས་པའི་རྟེན་དེ་ཉིད་ཀྱིས་གཙོར་བྱས་པའི་འཇིག་རྟེན་ལས་འདས་པ་
ལ་ཨ་ཀཱ་རོ་ལ་སོགས་པའི་སྔགས་ཀྱིས་དབུལ་ཞིང་། དེ་ནས་ཆོས་སྐྱོང་དང་། ཕྱོགས་
སྐྱོང་འབྱུང་པོ་དང༌། བགེགས་དང༌་། གཞི་བདག་ལ་སོགས་པ་རྣམས་ལ་ཡང་སོ་
སོའི་ཆོ་གས་དབུལ་(༢༨༧)ལོ། །ཆོས་སྐྱོང་ལ་ནི་རྟེན་འདི་ཇི་སྲིད་གནས་ཀྱི་བར་དུ་
548

རབ་ཏུ་གནས་པའི་ཕྱག་ལེན་མདོར་བསྡུས།
སྲུང་མ་མཛོད་ཅིག་ཅེས་བཀའ་བསྒོ་བར་བྱའོ། །དེ་ནས་བཀྲ་ཤིས་ཀྱི་མངའ་དབུལ་
བའི་ཕྱིར། ཚོགས་པ་ཐམས་ཅད་ཀྱིས་མེ་ཏོག་བཟུང་ལ། རྟེན་འབྲེལ་སྙིང་པོ་སྔོན་
དུ་བརྗོད་པའི་མཐར། ཕུན་སུམ་ཚོགས་པ་ལ་སོགས་པའི་བཀྲ་ཤིས་ཀྱི་ཚིགས་སུ་
བཅད་པ་བརྗོད་ནས། བདག་ཅག་དཔོན་སློབ་རྒྱུ་སྦྱོར་བ་ཡོན་གྱི་བདག་པོ་དང་
བཅས་པ་མི་མཐུན་པའི་ཕྱོགས་ཐམས་ཅད་ལས་རྒྱལ་བར་གྱུར་ཅིག །འཇིག་རྟེན་
ཐམས་ཅད་བཀྲ་ཤིས་པར་གྱུར་ཅིག །ཅེས་བརྗོད་ཅིང་མེ་ཏོག་གི་ཆར་དབབ་པ་
དང༌་། རོལ་མོའི་སྒྲ་ཡང་བྱའོ། །དེ་ནས་བླ་མ་ཡོན་གྱིས་མཉེས་པར་བྱས་ནས། བླ་
མས་ཡོན་གྱི་བདག་པོ་ལ་མཆོད་པར་བསྒོ་ཞིང༌། ཡི་གེ་བརྒྱ་པ་ལ་སོགས་པས་ཆོ་
གའི་ལྷག་ཆད་ཁ་བསྐངས་ལ། སྨོན་ལམ་རྒྱ་ཆེན་པོ་གདབ་ཅིང༌། གཏོར་མའི་མགྲོན་
ལ་སོགས་པ་རྣམས། ཨོཾ་བཛྲ་མཿས་གཤེགས་སུ་གསོལ་ལོ། །དེ་ནས་དགའ་སྟོན་ལ་
ལོངས་སྤྱད་ཅིང་སླར་ཡང་ཤིས་པ་བརྗོད་ལ་ཁ་ན་མ་ཐོ་བ་རྣམས་རྟེན་དེ་ཉིད་ལ་
བཟོད་པར་གསོལ་ཞིང་ཡི་གེ་བརྒྱ་པ་བརྗོད་ནས། ལས་ཀྱི་རྗེས་བསྡུ་ལ་ཆོས་བཞིན་
དུ་གནས་པར་བྱའོ། །རྒྱ་ཆེ་བ་ལ་ཚིག་ཉུང་ཞིང༌། །དོན་ཆེ་བ་ལ་ཚེགས་ཆུང་
བའི། །ཆོས་ཚུལ་འདི་ནི་འཕགས་པ་ལ། །སཾ་གྷ་མི་ཏྲས་བསྐུལ་ནས་སྦྱར། །དགེ་
བ་དེ་ཡིས་འགྲོ་ཀུན་ལ། །ཕྱོགས་བཅུའི་རྒྱལ་བ་ཐམས་ཅད་ཀྱིས། །ཆོས་ཀྱི་རྒྱལ་ཚབ་
ཆེན་པོ་རུ། །རབ་ཏུ་གནས་པ་བྱེད་པར་ཤོག །
རབ་ཏུ་གནས་པའི་ཕྱག་ལེན་མདོར་བསྡུས་པ། ཆོས་རྗེ་ས་སྐྱ་པས་ཇི་ལྟར་མཛད་
པ་བཞིན། ཡུ་གུར་གྱི་བནྡེ་སཾ་གྷ་མི་ཏྲས་བསྐུལ་ནས་ཤིང་མོ་ཡོས་བུའི་ལོ་དབྱར་ཟླ་
འབྲིང་པོ་ལ་སྦྱར་བའོ། །ཡང་སྐབས་འགའ་ཞིག་ཏུ